laion/Wikipedia-Exotic huggingface dataset:
সেফট্রায়াক্সন

সেফট্রায়াক্সন (Ceftriaxone) হলো ৩য় প্রজন্মের সেফালোস্পোরিন পরিবারের ১টি শক্তিশালি অ্যান্টিবায়োটিক। অন্যান্য ৩য় প্রজন্মের সেফালোস্পোরিন এর মতই এটি গ্রাম পজিটিভ এবং গ্রাম নেগেটিভ উভয় ধরনের ব্যাকটেরিয়ার সংক্রমণের বিরুদ্ধে কার্যকর। এর মধ্যে রয়েছে মধ্যকর্ণের সংক্রমণ, এন্ডোকার্ডাইটিস, মেনিনজাইটিস, নিউমোনিয়া, হাড় এবং সন্ধির সংক্রমণ, অন্ত্র-পেটের সংক্রমণ, ত্বকের সংক্রমণ, মূত্রনালীর সংক্রমণ, গনোরিয়া এবং পেলভিক প্রদাহজনিত রোগ। বাংলাদেশে টাইফয়েড জ্বরে এটির বহুল ব্যবহার রয়েছে। এটি কখনও কখনও সংক্রমণের প্রতিরোধের চেষ্টা করার জন্য অস্ত্রোপচারের আগে এবং পোকামাকড় কামড়ের পরে ব্যবহৃত হয়। সাধারণত ২ গ্রাম, ১গ্রাম, ৫০০ মি.গ্রা ও ২৫০ মি.গ্রা. ইনজেকশন হিসেবে এটি সারা বিশ্বে পাওয়া যায়। সাধারণ পার্শ্ব প্রতিক্রিয়াগুলির মধ্যে রয়েছে ইনজেকশনের স্থানে ব্যথা এবং অ্যালার্জির প্রতিক্রিয়া। অন্যান্য সম্ভাব্য পার্শ্ব প্রতিক্রিয়াগুলির মধ্যে রয়েছে ক্লসট্রিডিয়াম ডিফিসিলির সংক্রমণে- ডায়রিয়া, রক্তস্বল্পতা, পিত্তথলির রোগ এবং খিঁচুনি। যাদের পেনিসিলিনের জন্য অ্যানাফিল্যাক্সিস হয়েছে তাদের ক্ষেত্রে এটি সুপারিশ করা হয় না। তবে যাদের হালকা প্রতিক্রিয়া রয়েছে তাদের ক্ষেত্রে এটি ব্যবহার করা যেতে পারে। শিরায় প্রয়োগের সময় ক্যালসিয়ামের সাথে দেওয়া উচিত নয়। গর্ভাবস্থায় এবং বুকের দুধ খাওয়ানোর সময় সেফট্রায়াক্সন তুলনামূলকভাবে নিরাপদ বলে সম্ভাব্য প্রমাণ রয়েছে। এটি একটি তৃতীয় প্রজন্মের সেফালোস্পোরিন যা ব্যাকটিরিয়াকে কোষের প্রাচীর তৈরি করতে বাধা দিয়ে কাজ করে। সেফট্রায়াক্সন ১৯৭৮ সালে পেটেন্ট করা হয়েছিল এবং ১৯৮২ সালে চিকিৎসায় ব্যবহারের জন্য অনুমোদিত হয়েছিল। এটি বিশ্ব স্বাস্থ্য সংস্থার অপরিহার্য ওষুধের তালিকায় রয়েছে। এটি জেনেরিক ওষুধ হিসাবে উপলব্ধ। "Ceftriaxone (Rocephin) Use During Pregnancy"। Drugs.com। ১২ ডিসেম্বর ২০১৯। ২৩ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৪ ডিসেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beam TR (১৯৮৫)। "Ceftriaxone: a beta-lactamase-stable, broad-spectrum cephalosporin with an extended half-life"। Pharmacotherapy। 5 (5): 237–253। এসটুসিআইডি 25559476। ডিওআই:10.1002/j.1875-9114.1985.tb03423.x। পিএমআইডি 3906584। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ceftriaxone injection Uses, Side Effects & Warnings"। Drugs.com (ইংরেজি ভাষায়)। সংগ্রহের তারিখ ২০২২-০৪-২৮।  World Health Organization (২০১৯)। World Health Organization model list of essential medicines: 21st list 2019। Geneva: World Health Organization। hdl:10665/325771 । WHO/MVP/EMP/IAU/2019.06. License: CC BY-NC-SA 3.0 IGO। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জেনেরিক ড্রাগ

জেনেরিক ড্রাগস (সংক্ষেপে জেনেরিক), ঔষধের মূল নাম, যেটি নিশ্চিত করে এই ঔষধের তৈরি উপাদান কি। এটি বিশ্বব্যাপি একই হয়ে থাকে। কোম্পানিগতভাবে ব্র্যান্ড নাম বা মার্কা নাম ভিন্ন হলেও জেনেরিক নাম থেকে বোঝা যায় ঔষধটি কোন ধরনের, এর কার্যকর উপাদান ও কোন রোগের জন্য নির্দেশিত। এর ফলে কোন ঔষধকে বিশ্বব্যাপি চেনা যায়। ঔষধের ব্র্যান্ড নামের নিচে এটি উল্লেখ করা বাধ্যতামূলক। "Generic Drugs", Center for Drug Evaluation and Research, U.S. Food and Drug Administration "www.medterms.com: definition of generic drug"। ১২ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  http://www.genericmedicines.in/ United States Adopted Names Program, generic drug naming process, lists of adopted names USFDA, Office of Generic Drugs ওয়েব্যাক মেশিনে আর্কাইভকৃত ২৮ মে ২০০৯ তারিখে UK Department of Health, generic drugs ওয়েব্যাক মেশিনে আর্কাইভকৃত ১ মার্চ ২০০৭ তারিখে The Medical Letter on Drugs and Therapeutics Collection of national and international Guidelines GPhA Generic Pharmaceutical Association Canada Generic Drugs: Government of Canada and Health Canada[স্থায়ীভাবে অকার্যকর সংযোগ]
শামীম কায়সার লিংকন

শামীম কায়সার লিংকন বাংলাদেশ জাতীয়তাবাদী দলের একজন রাজনীতিবিদ এবং গাইবান্ধা-৪ (গোবিন্দগঞ্জ) আসনের সাবেক সাংসদ। তিনি ২০০৬ সালের উপনির্বাচনে সংসদ সদস্য নির্বাচিত হয়েছিলেন। শামীম কায়সার লিংকন ২৩ ফেব্রুয়ারি ১৯৮০ সালে গাইবান্ধা জেলার গোবিন্দগঞ্জ উপজেলায় জন্মগ্রহণ করেন। তার পিতা মৃত আবদুল মোত্তালিব আকন্দ মাতা মৃত আফরোজা আনার বিলকিস। শামীম কায়সার লিংকন মতিঝিল আইডিয়াল স্কুল এন্ড কলেজ থেকে এসএসসি পাশ করেন ১৯৯৫ সালে। তিনি ১৯৯৭ সালে ঢাকা কলেজ থেকে এইচএসসি এবং শ্রেষ্ঠ বেসরকারি বিশ্ববিদ্যালয় নর্থ সাউথ থেকে ২০০৩ সালে বিবিএ সম্পন্ন করেন। তিনি ম্যালয়েশিয়ার আইআইএফ থেকে আইসিটিতে মাস্টার্স সম্পন্ন করার পর এনআইআইটি থেকে ২০০০ সালে দুই বছর মেয়ার্দী নেটওয়ার্ক ফাইন্যান্স এন্ড এমআইএসে ডিপ্লোমা ডিগ্রী অর্জন করেন। পেশায় ব্যবসায়ী শামীম কায়সার লিংকন এমবিএ অধ্যয়নরত অবস্থায় পিতার মৃত্যুর পর ২০০৬ সালে উপনির্বাচনে গাইবান্ধা-৪ (গোবিন্দগঞ্জ) আসন থেকে জাতীয় সংসদ সদস্য নির্বাচিত হন। তিনি গোবিন্দগঞ্জ উপজেলা বিএনপির নির্বাহী কমিটির সদস্য। ২০০৮ সালের নির্বাচনে স্বতন্ত্র প্রার্থী হয়ে ও ২০১৮ সালের নির্বাচনে বাংলাদেশ জাতীয়তাবাদী দলের (বিএনপি) প্রার্থী হিসেবে নির্বাচনে অংশগ্রহণ করে পরাজিত হন তিনি। অষ্টম জাতীয় সংসদ সদস্যদের তালিকা "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "4-party alliance candidate Kaiser elected in Gaibandha-4 by-polls"। bdnews24.com। ২০১৯-১০-১৭ তারিখে মূল থেকে আর্কাইভ করা। সংগ্রহের তারিখ ২০১৯-১১-২০।  "All set for Gaibandha-4 by-polls May 9"। bdnews24.com। সংগ্রহের তারিখ ২০১৯-১১-২০।  অষ্টম জাতীয় সংসদ সদস্যদের তালিকা (২০০১) ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ
গড়িয়াহাট রোড

গড়িয়াহাট রোড দক্ষিণ কলকাতার একটি গুরুত্বপূর্ণ রাস্তা। এটি বালিগঞ্জ ফাঁড়ি থেকে যাদবপুর থানা পর্যন্ত প্রসারিত। বালিগঞ্জ সার্কুলার রোড, গুরুসদয় দত্ত রোড, হাজরা রোড, রাসবিহারী অ্যাভিনিউ ও প্রিন্স আনোয়ার শাহ রোডের ক্রসিং এই রাস্তায় অবস্থিত। বৃহত্তর গড়িয়াহাট রোডের বিস্তারটি অবশ্য পার্কসার্কাস মোড় থেকে শুরু হচ্ছে। এই অঞ্চলে রাস্তাটির নাম সৈয়দ আমির আলি অ্যাভিনিউ (আদি নাম ওল্ড বালিগঞ্জ রোড)। বিড়লা মন্দির, বিড়লা শিল্প ও প্রযুক্তি সংগ্রহশালা এই রাস্তায় অবস্থিত। বালিগঞ্জ ফাঁড়ি থেকে গড়িয়াহাট রোড নামে রাস্তাটি গোলপার্ক হয়ে ঢাকুরিয়া ব্রিজ পর্যন্ত গেছে। ব্রিজ পেরিয়ে রাস্তাটি গড়িয়াহাট রোড (দক্ষিণ) নামে অভিহিত হয়েছে। গোলপার্কের রামকৃষ্ণ মিশন ইনস্টিটিউট অফ কালচার এই রাস্তার ধারে অবস্থিত। এরপর যোধপুর পার্ককে ডাইনে ও ঢাকুরিয়া-সেলিমপুরকে বাঁয়ে রেখে যাদবপুর অবধি প্রসারিত হয়েছে। যাদবপুর থানা-প্রিন্স আনোয়ার শাহ রোড ক্রসিং থেকে এই রাস্তাটি রাজা সুবোধচন্দ্র মল্লিক রোড নামে গড়িয়া অবধি চলে গেছে। রাজা সুবোধচন্দ্র মল্লিক রোডের ধারেই যাদবপুর বিশ্ববিদ্যালয় অবস্থিত। গড়িয়াহাট রোডের ধারে বালিগঞ্জের গড়িয়াহাট শাড়ি, ইলেকট্রনিক ও অন্যান্য দ্রব্যসামগ্রীর এক বিরাট পাইকারি বাজার। বালিগঞ্জ ফাঁড়ি-হাজরা রোড ক্রসিং থেকে শুরু হয়ে গড়িয়াহাট রোড এই বাজারটির উপর দিয়ে দক্ষিণে প্রসারিত হয়েছে। প্যান্টালুন্স, গড়িয়াহাট মার্কেট, বালিগঞ্জ এসি মার্কেট ও দক্ষিণাপণ শপিং সেন্টার এই রাস্তার উপর অবস্থিত কয়েকটি বিখ্যাত বাজার। এছাড়া বহু সরকারি ‘হ্যান্ডিক্র্যাফট অ্যান্ড টেক্সটাইল এম্পোরিয়াম’ ও গয়নার দোকান এই রাস্তায় অবস্থিত। গড়িয়াহাট এর মাছের বাজারটির জন্যও বিখ্যাত। এছাড়াও রয়েছে বেদুইন, ভজহরি মান্না, বাঞ্ছারাম, তেরো পার্বন ইত্যাদি কয়েকটি অত্যাধুনিক অভিজাত রেস্তোরাঁ।
গুরুসদয় দত্ত রোড

গুরুসদয় দত্ত রোড (বা গুরুসদয় রোড) দক্ষিণ কলকাতার বালিগঞ্জ অঞ্চলের একটি গুরুত্বপূর্ণ রাস্তা। রাস্তাটির আদি নাম বালিগঞ্জ স্টোর রোড। পরবর্তীকালে বিশিষ্ট বাঙালি আইসিএস অফিসার ও দেশপ্রেমিক তথা ব্রতচারী আন্দোলনের প্রবক্তা গুরুসদয় দত্তের নামে রাস্তাটির নামকরণ হয়। মহারাজা সুরেন ঠাকুর এই অঞ্চলের এক বিশিষ্ট বাসিন্দা ছিলেন। তার বসতবাড়িটিতে এখন অবস্থিত বিড়লা শিল্প ও প্রযুক্তি সংগ্রহশালা। ১৯৫৯ সালে প্রতিষ্ঠিত এই জাদুঘরটি এশিয়ার প্রথম জনপ্রিয় বিজ্ঞান সংগ্রহশালা। শিল্পপতি কে কে বিড়লা, বি এম বিড়লা, রাজা আনন্দীলাল পোদ্দার, এইচ এল সোমানি, নবাব ফারুকি, আইসিএস অফিসার স্যার কে জি গুপ্ত এবং যাঁর নামে এই রাস্তার নাম সেই গুরুসদয় দত্তের বসতবাড়িও এই রাস্তাটির ধারেই অবস্থিত। এছাড়া রয়েছে ১৭৯২ সালে প্রতিষ্ঠিত পৃথিবীর দ্বিতীয় প্রাচীনতম ক্রিকেট ক্লাব ক্যালকাটা ক্রিকেট ক্লাব। এছাড়া গান্ধার আর্ট গ্যালারি, কলকাতার সেরা চীনা রেস্তোরাঁ মেইনল্যান্ড চায়না এই অঞ্চলেই অবস্থিত। http://www.calcuttahotel.net/calcutta-museums.htm#birlamuseum[স্থায়ীভাবে অকার্যকর সংযোগ] http://www.calcuttahotel.net/calcutta-clubs.htm[স্থায়ীভাবে অকার্যকর সংযোগ] Birla Industrial and Technological Museum[স্থায়ীভাবে অকার্যকর সংযোগ] The Calcutta Cricket and Football Club[স্থায়ীভাবে অকার্যকর সংযোগ] Barista
ক্যাডেট কলেজ পালান্দ্রি

ক্যাডেট কলেজ পালান্দ্রি, একটি সামরিক উচ্চ বিদ্যালয়, পাকিস্তানের আজাদ কাশ্মীরের পালান্দ্রিতে অবস্থিত। এটি পালান্দ্রি আজাদ কাশ্মীর উপত্যকায় অবস্থিত যেখানে শিক্ষার্থীদের জাতীয় সুরক্ষা এবং প্রতিরক্ষার জন্য বিশেষ প্রশিক্ষণ দেওয়া হয়। কলেজটি প্রায় ৬০ একর এলাকা জুড়ে বিস্তৃত। ভবনগুলি দ্বিতল শিক্ষা ব্লক, জিন্নাহ হাউস, ইকবাল হাউস, খান হাউস, শের হাউস এবং কড়াইলভি হাউস, ক্যাডেট মেস এবং প্রশাসনিক ব্লক নামে পাঁচটি হোস্টেলে সমন্বিত। কলেজ ক্যাম্পাসে কর্মীদের জন্য আবাসিক থাকার ব্যবস্থা রয়েছে। কলেজের বাইরের খেলার জন্য বেশ কয়েকটি খেলার মাঠ রয়েছে যার মধ্যে হকি, ফুটবল, ভলিবল, বাস্কেটবল, ক্রিকেট মাঠ এবং একটি অ্যাথলেটিক ট্র্যাক রয়েছে। কলেজটিতে একটি শিল্প জিমনেসিয়ামও রয়েছে, যা ওজন প্রশিক্ষণের জন্য, ইনডোর ব্যাডমিন্টন, ভলিবল এবং বাস্কেটবলের জন্য সুবিধা দেয়। এটিতে একটি আন্তর্জাতিক মানের স্কোয়াশ কোর্টও অন্তর্ভুক্ত রয়েছে। কলেজের অগ্রণী অধ্যক্ষ ছিলেন ব্রিগেডিট (অব) মুহাম্মদ আকবর খান। বর্তমানে ব্রি (অব )ডাঃ. মুহম্মদ খুরশিদ খান এসআই (এম) কলেজের অধিনায়ক ছিলেন। ক্যাডেট কলেজ পালান্দ্রি একটি সম্পূর্ণ আবাসিক প্রতিষ্ঠান। ক্যাডেটগুলি "হাউস" বা "উইংস" নামে হোস্টেলগুলিতে থাকার ব্যবস্থা করা হয়। একটি হাউস নিজস্ব সামাজিক ক্রিয়াকলাপ, ভ্রমণ, প্রস্তুতি, অন্দর এবং বহিরঙ্গন গেম এবং খেলাধুলার আয়োজন করে। প্রতিটি বাড়ি একটি হাউস মাস্টার এবং একটি হাউস প্রিফেক্ট এবং পাকিস্তান সেনাবাহিনীর একজন নন কমিশন অফিসারের দায়িত্বে থাকে। কলেজটি পাঁচটি ঘরে বিভক্ত। ক্যাডেট কলেজ পালান্দ্রিতে ক্যাডেটদের জন্য জিন্নাহ হাউজ প্রথম বাড়ি নির্মিত হয়েছিল। এটির নামকরণ করা হয় পাকিস্তানের প্রতিষ্ঠাতা কায়েদ-ই-আজম মুহাম্মদ আলী জিন্নাহর নামে। বাড়ির হাউস মাস্টার প্রফেসর ড। মুহাম্মদ আলেম খান। সহকারী হাউস মাস্টার ল্যা. মুহাম্মদ আদনান খান। বাড়ির বাড়ির প্রিফেক্ট ছিলেন ক্যাডেট উসামা জামিল। এখন এটি ক্যাডেট আনুস ডারের কমান্ডের অধীনে। বাড়ির প্রায় ১১০ টি ক্যাডেটের থাকার ক্ষমতা রয়েছে। হাউজে ২৪ টি বিছানা ঘর, ১৮ টি একক বিছানা কক্ষ, একটি ১৫ শয্যা গম্বুজ, একটি অফিস এবং লন্ড্রি রুম রয়েছে। ইকবাল বাড়ি ছিল ক্যাডেট কলেজ পালান্দ্রির দ্বিতীয় বাড়ি। মহান কবি আল্লামা মুহাম্মদ ইকবালের নামানুসারে এর নামকরণ করা হয়েছে। বাড়ির হাউস মাস্টার প্রফেসর ড. মুহাম্মদ আরশাদ। ইকবালিয়ানদের স্লোগান '' মাথার উপরে লাল লাল" এটি কলেজের সামনের বাড়ি। এটি কর্নেলের নামে নামকরণ করা হয়েছিল। শের মুহাম্মদ খান যিনি একজন মহান নেতা, যিনি ডোগরা রাজের কাছ থেকে কাশ্মীরের স্বাধীনতার জন্য সাহসিকতার সাথে লড়াই করেছিলেন। বাড়ির হাউস মাস্টার প্রফেসর ড. মুহাম্মদ মিয়া আফজাল ইসহাক। এটি কলেজের তৃতীয় বাড়ি এবং একটি মহান স্বাধীনতা নেতা খান মুহাম্মদ খানের নামে নামকরণ করা হয়েছিল। বাড়ির হাউস মাস্টার প্রফেসর ড. মুহাম্মদ রহিম খান। এটি কলেজের পঞ্চম বাড়ি এবং মুক্তিযোদ্ধা ফতেহ মুহাম্মদ কেরাইলভীর নামে নামকরণ করা হয়েছিল। বাড়ির হাউস মাস্টার প্রফেসর ড. রাজা রইস। কলেজটিতে একটি মসজিদ, একটি জিমনেসিয়াম, অডিটোরিয়াম, একাডেমিক এবং অ্যাডমিন ব্লক, পাঁচটি বাড়ি, ক্যাডেট মেস, অফিসার মেস, কর্মচারী কলোনী এবং পরিষেবাগুলির দোকান অন্তর্ভুক্ত রয়েছে। অধ্যক্ষের বাড়ি শীর্ষে রয়েছে। ক্যাডেটরা তাদের দিন শুরু করে ফজরের নামাজের মাধ্যমে। তারপরে একাডেমিক কার্যক্রমের পরে মর্নিং পিটি থাকে। সন্ধ্যায় ক্যাডেটরা হকি, ফুটবল, বাস্কেটবল, ক্রিকেট, টেবিল টেনিস, ব্যাডমিন্টন, স্কোয়াশ, বডি বিল্ডিং, ঘোড়া রাইডিং, অ্যাসল্ট কোর্স, ভলিবল, শ্যুট বল, জিমন্যাস্টিকস এবং অ্যাথলেটিক্স সহ গেমস খেলেন। সরকারী ওয়েবসাইট Dmoz.pk এ তালিকাভুক্ত পাকিস্তানের ক্যাডেট কলেজগুলিতে তালিকাভুক্ত
পূর্ব কলকাতা জলাভূমি

পূর্ব কলকাতা জলাভূমি পশ্চিমবঙ্গের রাজধানী কলকাতা মহানগরীর পূর্বদিকে অবস্থিত প্রাকৃতিক ও মনুষ্যসৃষ্ট জলাভূমিময় একটি অঞ্চল। কলকাতা, উত্তর ২৪ পরগনা ও দক্ষিণ চব্বিশ পরগনা জেলার মোট ১২৫ বর্গকিলোমিটার জুড়ে ব্যাপ্ত এই সুবৃহৎ জলাভূমিতে লবণাক্ত জলের বিল, নোনা জমির পাশাপাশি নিকাশি ফার্ম ও স্থায়ী পুকুরও দেখা যায়। এই জলাভূমিটি কলকাতার নিকাশিক্ষেত্র হিসেবে ব্যবহৃত হয় এবং বর্জ্য জল দ্বারা পুষ্ট হয়ে মাছ ও অন্যান্য শাকসবজির চাষ করা হয়। ২০০২ সালের ১৯ অগস্ট রামসার কনভেনশন অনুসারে পূর্ব কলকাতা জলাভূমি “আন্তর্জাতিক গুরুত্বসম্পন্ন জলাভূমি” হিসেবে ঘোষিত হয়। সাম্প্রতিককালে বেআইনি জমিভরাটের প্রবণতা বৃদ্ধি পাওয়ায় এই জলাভূমিটি মূল শহরের সঙ্গে মিশে যাচ্ছে। ব্যাপক হারে জমি উন্নয়ন ও নগরায়ন পরিবেশের ওপর বিরূপ প্রভাব ফেলছে। কারণ এই জলাভূমিটি একটি প্রাকৃতিক জলশোষক যা মাত্রাতিরিক্ত বৃষ্টির জল শোষণ করে নেয় এবং সামান্য হলেও শহরের দূষণ রোধে সহায়তা করে। কলকাতা শহরের কাছে এই জলাভূমিটি এ কারণেই অত্যন্ত গুরুত্বপূর্ণ যে এটিকে পুনর্ব্যবহারের সুবিধাযুক্ত একটি প্রাকৃতিক জৈব-বর্জ্য নিকাশিক্ষেত্র হিসেবে ব্যবহার করা হয়। "East Calcutta Wetlands"। Ramsar Sites Information Service। সংগ্রহের তারিখ ২৫ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) East Calcutta Wetlands (World Wildlife Fund, India) East Kolkata Wetlands (New Agriculturalist)
চাঙ্গি সৈকত উদ্যান

চাঙ্গি সৈকত উদ্যান (চাইনিজ: 樟宜 海滨 公园, মালে: তামান পান্তাই চাঙ্গি, তামিল: சாங்கி கடலோர பூங்கா) একটি সৈকত উদ্যান, যা সিঙ্গাপুরের পূর্বাঞ্চলের চাঙ্গির উত্তর প্রান্তে অবস্থিত। ২৮ হেক্টর সৈকত উদ্যানটি সিঙ্গাপুরের প্রাচীনতম উপকূলীয় উদ্যানগুলির মধ্যে একটি, ১৯৬০ এবং ৭০-এর দশকের "কমপুং" বা গ্রামের পরিবেশকে ধরে রেখেছে। উদ্যানটি প্রায় ৩.৩ কিমি বিস্তৃত ও বালুকাময়, চাঙ্গি পয়েন্ট এবং চাঙ্গি ফেরি রোডের মধ্যে অবস্থিত। চাঙ্গি সৈকত দ্বিতীয় বিশ্বযুদ্ধে সিঙ্গাপুরে জাপানীদের দখলদারিত্বের সময় জাপানীয় ইম্পেরিয়াল সেনাবাহিনীর জন্য সুক চিং গণহত্যার অন্যতম স্থান হিসাবে কাজ করেছিল, যেখানে ১৯৪২ সালের ২০শে ফেব্রুয়ারি জাপানি হোজো কেম্পেই সমুদ্র সৈকতে চীনের ৬৬ জন নাগরিককে হত্যা করা হয়েছিল। সিঙ্গাপুরের পূর্ব অংশের চাঙ্গি সৈকত উদ্যানে (ক্যাম্প সাইট ২-এর নিকটে) যুদ্ধের স্মৃতিস্তম্ভের ফলক স্থাপন করা হয়েছিল। স্মৃতিস্তম্ভের ফলকে শিলালিপিতে লেখা ছিল: ''১৯৪২ সালের ২০ ফেব্রুয়ারি চাঙ্গি সৈকতের এই প্রান্তে জলের ধারে গুলি চালিয়ে জাপানি 'হোজো কেম্পেই' (সহায়তাকারী সামরিক পুলিশ) গুলি চালিয়ে ৬৬ জন বেসামরিক মানুষকে হত্যা করা হয়েছিল। এরা ছিল ১৯৪২ সালের ১৮ ফেব্রুয়ারি থেকে ৪ মার্চের মধ্যে সিঙ্গাপুরের চীনা জনগোষ্ঠীর মধ্যে সন্দেহভাজন জাপানী বিরোধী। বেসামরিক লোকদের রক্ষা করতে জাপানিজ সুক চিং অভিযানের সময় প্রাণ হারানো কয়েক হাজার মানুষ। তানাহ মেরাহ বেসার সৈকতের, কয়েকশো মিটার দক্ষিণে (বর্তমানে সিঙ্গাপুর চাঙ্গি বিমানবন্দর রানওয়ের অংশ) বেশিরভাগ ব্যবহৃত হত্যার একটি ক্ষেত্র ছিল যেখানে এক হাজারেরও বেশি চীনা পুরুষ ও যুবক প্রাণ হারিয়েছিল।'' — জাতীয় ঐতিহ্য বোর্ড। চাঙ্গি সৈকত উদ্যান পরিবারিক পিকনিকে বিশেষ করে সাপ্তাহিক ছুটির দিনগুলোতে স্থানীয়দের মাঝে ঘুরা ফিরার একটি জনপ্রিয় জায়গা। কিছু লোক মাছ ধরতে, ড্রোন বিমানগুলো দেখে, জগিং করে এবং এখানে সূর্যোদয় বা সূর্যাস্ত উপভোগ করে। উদ্যানের পূর্ব প্রান্তের এসএএফ চাঙ্গি ফেরি টার্মিনাল থেকে সূর্যোদয় দেখা যায় এবং চাঙ্গি পয়েন্ট থেকে সূর্যাস্তগুলো দেখা যায়। বারবিকিউ পার্টি, ক্যাম্পিং এবং জলক্রীড়া এসব এখানকার সাধারণ ক্রিয়াকলাপ। এছাড়াও, নিকটস্থ বিস্ট্রো@চাঙ্গিতে সামুদ্রিক খাবারের জন্য, বা চাঙ্গি ভিলেজে বিভিন্ন খাবারের বিকল্পের জন্য খাদ্যপ্রেমীরা চাঙ্গি সৈকতে যান। বারবিকিউ পিটস, ফিটনেস কর্ণার/স্টেশন এবং ফিটনেস সরঞ্জাম/এক্সারসাইজ স্টেশন খেলার মাঠ বিশ্রামাগার/টয়লেট সহ বা ছাড়া গোসল করার ব্যবস্থা ২০০৯ সালের মে থেকে, জাতীয় জীববৈচিত্র্য কেন্দ্রটি জাতীয় উদ্যান বোর্ডের স্বেচ্ছাসেবক এবং ওয়াইল্ড সিঙ্গাপুর এবং টিমসিগ্রাসের মতো গোষ্ঠীর সমন্বয়ে চাঙ্গিসহ বেশ কয়েকটি স্থানে সিহর্স (হিপ্পোক্যাম্পাস কুদা ) এবং পাইপফিশ (সিঙ্গনাথয়েডস বায়াকুলিয়টাস ) চিহ্নিতকরণ ও এদের সংখ্যা পর্যবেক্ষণের জন্য সংরক্ষণ ব্যবস্থাপনার উদ্দেশ্যে একটি প্রকল্প শুরু করে। সংগৃহীত ডেটা এদের সংখ্যা, বৃদ্ধির হার এবং প্রাকৃতিক আবাসস্থলে তাদের গতিবিধি পর্যবেক্ষণ করতে সহায়তা করবে। সিঙ্গাপুর উদ্যানের তালিকা Modder, "Changi Beach Massacre", p. 69. জাতীয় উদ্যান বোর্ড, সিঙ্গাপুর চাঙ্গি সৈকত উদ্যান
পাকিস্তানের সাধারণ নির্বাচন, ১৯৮৫

১৯৮৫ সালের ২৮ ফেব্রুয়ারি পাকিস্তানে সাধারণ নির্বাচন অনুষ্ঠিত হয়েছিল। নির্দলীয় ভিত্তিতে অনুষ্ঠিত এই নির্বাচনটি প্রায় ১,৩০০ প্রার্থী প্রতিদ্বন্দ্বিতা করেছিলেন। ভোটার ভোটদান ছিল ৫২.৯৩%। Pakistan Inter-Parliamentary Union Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p678 https://electionpakistan.com/parties-wise-election-results/?assembly=5&election=3092&assemblyName=National%20Assembly&electionType=General%20Election%201985
পাকিস্তানের সাধারণ নির্বাচন, ২০০২

পাকিস্তানের জাতীয় পরিষদ এবং প্রাদেশিক পরিষদ নির্বাচনের জন্য ২০০২ সালের ১০ অক্টোবর পাকিস্তানে সাধারণ নির্বাচন অনুষ্ঠিত হয়। জেনারেল পারভেজ মোশাররফের সামরিক সরকারের তদারকির অধীনে নির্বাচন অনুষ্ঠিত হয়েছিল। পাকিস্তান পিপলস পার্টি এবং পাকিস্তান মুসলিম লীগ (এন) এর মধ্যে দ্বি-দলীয় ব্যবস্থার অবসান ঘটিয়ে এই নির্বাচন বহুদলীয় গণতন্ত্রকে চিহ্নিত করেছিল। কেন্দ্রের একটি ডাান পাকিস্তান মুসলিম লীগ (কিউ) পাকিস্তানের মূলধারার রাজনৈতিক বর্ণনায় উঠে আসে, যেটি উদার রাষ্ট্রপতি মোশাররফকে সমর্থন করেছিল। প্রায় ৭০ টি দল নির্বাচনে অংশ নিয়েছিল, [তথ্যসূত্র প্রয়োজন] তবে কেবল ছয়টি দলই পিএমএল-কিউ, পিপিপি, এমএমএ, পিএমএল-এন, এমকিউএম এবং জাতীয় জোট পর্যাপ্ত জনপ্রিয় ভোট অর্জন করতে সক্ষম হয়েছে। ৭০ টিরও বেশি দল নির্বাচনে প্রতিদ্বন্দ্বিতা করেছিল, প্রধান দলগুলি হ'ল পিপলস পার্টির সংসদ সদস্য, পাকিস্তান মুসলিম লীগ-নওয়াজ গ্রুপ, মুত্তাহিদা কাওমি মুভমেন্ট (এমকিউএম), পাকিস্তান মুসলিম লীগ-কায়েদ-ই-আজম তার পক্ষে "কিং পার্টি" নামে অভিহিত সরকারকে শর্তহীন সমর্থন এবং ছয়টি ধর্মীয় রাজনৈতিক দলের জোটবদ্ধ মুত্তাহিদা মজলিস-ই-আমাল (এমএমএ)। জাতীয় পর্যায়ে প্রতিদ্বন্দ্বিতা করা অন্যান্য পরিচিত দলগুলির মধ্যে প্রাক্তন রাষ্ট্রপতি ফারুক আহমদ লাগারি, ইমরান খানের পাকিস্তান তেহরিক-ই-ইনসাফ এবং তাহির-উল-কাদেরীর পাকিস্তান আওয়ামী তেহরিকের নেতৃত্বে ছয়দলীয় জাতীয় জোট অন্তর্ভুক্ত ছিল। ২০০২ সালের অক্টোবরের নির্বাচনের সারাংশ "General Elections 2002 - After three years of military rule, Pakistan again headed towards democracy on October 2002"। ২১ ফেব্রুয়ারি ২০০৪। ২১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৯।
চাঙ্গি ব্যবসায়ী উদ্যান

চাঙি ব্যবসায়ী উদ্যান (সংক্ষেপ: সিবিপি; মালয়: Taman Perniagaan Changi; চাইনিজ: 樟宜 园 园; তামিল: சாங்கி பிஸினஸ் பார்க்) সিঙ্গাপুরের পূর্ব অংশে চাঙ্গির দক্ষিণে অবস্থিত একটি ব্যবসায়িক উদ্যান। জুলাই ১৯৯৭ সালে চালু হয়েছিল, ৬৬-হেক্টর জায়গার উপর চাঙ্গি ব্যবসায়ী উদ্যানটি জুরং ইস্টের আন্তর্জাতিক ব্যবসায়ী উদ্যানটি জেটিসি কর্পোরেশনের দ্বিতীয় ব্যবসায়িক উদ্যান। চাঙ্গি ব্যবসায়ী উদ্যানের উচ্চ প্রযুক্তি ব্যবসা, ডেটা ও সফ্টওয়্যার উদ্যোগ, গবেষণা এবং উন্নয়ন বিভাগ এবং জ্ঞান সুবিধার নিবিড় সংমিশ্রণ রয়েছে। চাঙ্গি ব্যবসায়ী উদ্যানটি চাঙ্গি বিমানবন্দর, এভিয়েশন ডিস্ট্রি-জোন এবং লজিস্টিক সুবিধার নিকটে অবস্থিত। এটি ব্যবসায়ের জন্য পরিবহন এবং সরবরাহ ব্যবস্থা সহজতর করে যা উল্লেখযোগ্য ব্যয় সাশ্রয়ের দিকে নিয়ে যায়। ব্যবসায়িক উদ্যানটি সিঙ্গাপুর এক্সপোরও নিকটে, যা দক্ষিণ পূর্ব এশিয়ার অন্যতম বৃহৎ প্রদর্শনী কেন্দ্র এবং রেলপথে এক্সপো এমআরটি স্টেশন হয়ে সেন্ট্রাল ব্যবসায়ী ডিস্ট্রিক্টের সাথে যুক্ত আর রাস্তা দিয়ে প্যান আইল্যান্ড এক্সপ্রেসওয়ে এবং ইস্ট কোস্ট উদ্যানওয়ে সাথে যুক্ত। ২০১২ সালে ভবন নির্মাণের কাজ সম্পন্ন হয়েছে, চাঙ্গি ব্যবসায়ী উদ্যানের ৭১.০৭ হেক্টরের বৃহত অঞ্চলটি একটি মিশ্র-ব্যবহারিক উন্নয়ন প্রকল্প হিসাবে খোলা হয়। একটি খুচরা শপিংমল, অফিস বিল্ডিং এবং হোটেল বিল্ডিংয়ের এই প্রকল্পটি এসেন্ডাস ল্যান্ড এবং ফ্রেজারস সেন্টারপয়েন্টের মধ্যে একটি যৌথ উদ্যোগে হয়েছিল। প্রকল্পটির নির্মাণকাজ জাপানের সাধারণ নির্মাণ ঠিকাদার নাকানো কর্পোরেশন কর্তৃক গৃহীত হয়েছিল। বিনিয়োগকারীরা জেটিসি কর্পোরেশন থেকে তাদের জমি ইজারা দিতে পারে। বিগত বছর গুলোতে, সিবিপি ব্যাপক পরিমাণে প্রসারিত হয়েছে এবং এটি এখন নিচের ব্যবসাগুলোর (বা শাখা / স্যাটেলাইট অফিস)-এর নিকটবর্তী — বা কাছাকাছি অবস্থিত: চাঙ্গি সিটি পয়েন্ট মল, উদ্যান অ্যাভিনিউ হোটেলস এবং স্যুটস এনটিইউসি ফেয়ারপ্রাইস সুপার মার্কেট, ফিটনেস ফার্স্ট জিম, সিসকো, ওয়াং ক্যাফে কে টোস্ট এবং তেহ তারিক, মিজুনো, আইবিএম, নেসলে, আজিসেন রামেন, ডিবিএস ব্যাংক, ক্রেডিট স্যুইস, স্ট্যান্ডার্ড চার্টার্ড, সিটি ব্যাংক, জেপি মরগান, সাবওয়ে স্যান্ডউইচ রেস্তোঁরা, জাস্ট সালাদ ইটারি ক্রাউন প্লাজা চাঙ্গি বিমানবন্দর হোটেল। সিঙ্গাপুর ইউনিভার্সিটি অব টেকনোলজি অ্যান্ড ডিজাইন (এসইউটিডি) সিবিপিতে অবস্থিত। একটি বাস সার্ভিস ২০ রয়েছে, যা ট্যাম্পাইনস থেকে চাঙ্গি ব্যবসায়ী উদ্যানে আসে এবং এই পরিষেবাটি বাস সার্ভিসেস এনহান্সমেন্ট প্রোগ্রামের (বিএসইপি) অধীন। আরও একটি বাস সার্ভিস ১১৮ রয়েছে, যা পাংগোল থেকে চাঙ্গি ব্যবসায়ী উদ্যানে যাত্রা করে, এবং বাস সার্ভিস ৪৭ সিবিপি থেকে মেরিন প্যারেড (লুপ) পর্যন্ত। এনহান্সমেন্ট প্রোগ্রামের (বিএসইএপি) বাস সার্ভিস ৩৫ এই অঞ্চলকে বাইপাস করে। বিকল্পভাবে, কেউ এমআরটি হয়ে এক্সপো স্টেশনে আসতে পারে। 'চাঙ্গি ব্যবসায়ী উদ্যান বাস টার্মিনাল' সিঙ্গাপুরের পূর্ব অংশে চাঙ্গি ব্যবসায়ী উদ্যানের উত্তরে অবস্থিত একটি বাস টার্মিনাল। টার্মিনালটি চাঙ্গি দক্ষিণের সিঙ্গাপুর ইউনিভার্সিটি অব টেকনোলজি ও ডিজাইন ক্যাম্পাস সংলগ্ন। টার্মিনালটির নির্মাণ কাজ ২০১৪ সালে শুরু হয়েছিল এবং পরের বছর পরে এটি সম্পন্ন হয়েছিল। "NEW BUS TERMINAL AT CHANGI BUSINESS PARK" (সংবাদ বিজ্ঞপ্তি)। Land Transport Authority। সংগ্রহের তারিখ ১৫ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জেটিসি কর্পোরেশনে চাঙ্গি ব্যবসায়ী উদ্যান চাঙ্গি ব্যবসায়ী উদ্যান ডট কম ওয়েব্যাক মেশিনে আর্কাইভকৃত ১০ সেপ্টেম্বর ২০১৯ তারিখে
শামসুদ্দিন আহমেদ

শামসুদ্দিন আহমেদবলতে যাদেরকে বোঝানো হতে পারে - শামসুদ্দিন আহমদ (চিকিৎসক) –একজন চিকিৎসক, সমাজসেবী, শহীদ বুদ্ধিজীবী। শামসুদ্দিন আহমেদ (রাজনীতিবিদ) –বাংলাদেশ জাতীয়তাবাদী দলের রাজনীতিবিদ এবং নওগাঁ-৫ আসনের সাবেক সংসদ সদস্য। শামসুদ্দিন আহমেদ (প্রকৌশলী) –বাংলাদেশী রাজনীতিবিদ এবং ময়মনসিংহ-৬ আসনের সাবেক সংসদ সদস্য। শামসুদ্দিন আহমেদ (মানিকগঞ্জের রাজনীতিবিদ) –বাংলাদেশী রাজনীতিবিদ এবং মানিকগঞ্জ-২ আসনের সাবেক সংসদ সদস্য। শামসুদ্দীন আহমেদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। শামসউদ্দিন আহমাদ শাহ –ছিলেন বাংলার শাসক। তিনি সুলতান জালালউদ্দিন মুহাম্মদ শাহর পুত্র। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শামসুদ্দিন আহমেদ (প্রকৌশলী)

শামসুদ্দিন আহমেদ বাংলাদেশ জাতীয়তাবাদী দলের রাজনীতিবিদ, প্রকৌশলী ও ময়মনসিংহ-৬ (ফুলবাড়িয়া) আসনের সাবেক সাংসদ। তিনি ফেব্রুয়ারি ১৯৯৬ ও ২০০১ সালের নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। শামসুদ্দিন আহমেদ ময়মনসিংহ জেলায় জন্মগ্রহণ করেন। শামসুদ্দিন আহমেদ প্রকৌশলী ও বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য। তিনি ময়মনসিংহ-৬ (ফুলবাড়িয়া) আসন থেকে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপি থেকে ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপি প্রার্থী হিসেবে নির্বাচনে অংশগ্রহণ করে পরাজিত হন। ষষ্ঠ জাতীয় সংসদ সদস্যদের তালিকা অষ্টম জাতীয় সংসদ সদস্যদের তালিকা ব্যুরো, স্পেশাল করেসপন্ডেন্ট, ময়মনসিংহ। "ফুলবাড়িয়ার সাবেক সংসদ সদস্য ইঞ্জিনিয়ার শামছ উদ্দিন আহমদ আর নেই"। DailyInqilabOnline (ইংরেজি ভাষায়)। সংগ্রহের তারিখ ২০২১-০১-০৪।  "বিএনপির সাবেক সাংসদ শামছ উদ্দিন আহমদ আর নেই | কালের কণ্ঠ"। Kalerkantho। সংগ্রহের তারিখ ২০২১-০১-০৪।  "সাবেক এমপি শামছ উদ্দিন আহামদ আর নেই"। সমকাল (ইংরেজি ভাষায়)। সংগ্রহের তারিখ ২০২১-০১-০৪।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "শামছ উদ্দীন আহমেদ"। প্রথম আলো। সংগ্রহের তারিখ ২০১৯-১১-২০।  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) ওয়েব্যাক মেশিনে আর্কাইভকৃত ২০১৮-০৯-১৫ তারিখে –জাতীয় সংসদ অষ্টম জাতীয় সংসদ সদস্যদের তালিকা (২০০১) ওয়েব্যাক মেশিনে আর্কাইভকৃত ২০১৮-০৯-১৮ তারিখে –জাতীয় সংসদ